সাদ হারিরি
সাদ আল দ্বীন রফিক আল হারিরি (ইংরেজি: Saad El-Din Rafik Al-Hariri আরবি: سعد الدين رفيق الحريري; জন্ম: ১৮ এপ্রিল ১৯৭০) হলেন সৌদি লেবালনীয় রাজনীতিবিদ এবং ২০১৬ থেকে লেবালনের প্রধানমন্ত্রী। তিনি এর পূর্বে নভেম্বর ২০০৯ থেকে জুন ২০১১ পর্যন্ত প্রধানমন্ত্রী ছিলেন। তিনি লেবালনের প্রাক্তন প্রধানমন্ত্রী রফিক হারিরির দ্বিতীয় পুত্র, যিনি ২০০৫ সালে গুপ্তহত্যার স্বীকার হন। এছাড়াও হারিরি ২০০৫ থেকে ফিউচার মুভমেন্ট দলের নেতৃত্ব দিচ্ছেন। তিনি ১৪ মার্চ মুভমেন্টের একজন শক্তিশালী নেতা। তিন বছর বাইরে অবস্থানের পর তিনি ২০১৪ সালে ৮ই আগস্ট লেবাননে ফিরে আসেন এবং ৩ নভেম্বর ২০১৬ সালে পুনরায় প্রধানমন্ত্রী হন।